ദിനരാത്രങ്ങൾ

ഡെന്നിസ് ജോസഫ് കഥയും തിരക്കഥയും സംഭാഷണവുമെഴുതി ജോഷി സംവിധാനം ചെയ്ത് 1988ൽ പ്രദർശനത്തിനെത്തിയ ചലച്ചിത്രമാണു് ദിനരാത്രങ്ങൾ.  ശ്രീ വെങ്കിടേശ്വര മൂവീസിന്റെ ബാനറിൽ നിർമ്മിക്കപ്പെട്ട 'ദിനരാത്രങ്ങൾ' 1988 ജനുവരി 21നു പ്രദർശനത്തിനെത്തി. ബോക്സ് ഓഫീസിൽ വൻ പരാജയമായിരുന്നു ഈ ചിത്രം.
അഭിനേതാക്കൾ
മമ്മൂട്ടി,  സുമലത, മുകേഷ്, വിജയരാഘവൻ, പാർവ്വതി, സുകുമാരി, ജഗന്നാഥ വർമ്മ, സിദ്ദിഖ്, ഗണേഷ് കുമാർ, പ്രതാപചന്ദ്രൻ, കുഞ്ചൻ, രോഹിണി, കെ.പി.എ.സി. അസീസ്, മോഹൻ ജോസ്, ബൈജു, ബാബു നമ്പൂതിരി, ജഗന്നാഥൻ, ഫിലോമിന, ദേവൻ, കരമന, ശാന്താദേവി തുടങ്ങിയവരായിരുന്നു അഭിനേതാക്കൾ. ദിനരാത്രങ്ങൾ (1988)-www.malayalachalachithram.com ദിനരാത്രങ്ങൾ (1988) -malayalasangeetham.info

 ഗാനങ്ങൾ 
ഈ ചിത്രത്തിൽ ഒരു ഗാനമേ ഉള്ളൂ. ഷിബു ചക്രവർത്തി എഴുതി ഔസേപ്പച്ചൻ ഈണം പകർന്ന് എം.ജി. ശ്രീകുമാറും കെ.എസ്. ചിത്രയും  ചേർന്ന് ആലപിച്ച 'തിരുനെല്ലിക്കാട് പൂത്തു' എന്നുതുടങ്ങുന്ന ഗാനമാണത്. ചിത്രം വൻ പരാജയമായിരുന്നെങ്കിലും ഈ ഗാനം സൂപ്പർഹിറ്റായി. ഇന്നും വളരെ ജനപ്രിയമാണ് ഈ ഗാനം.

അവലംബം

വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ‎
വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ